Document ID: 31999R0183

RÅDETS FORORDNING (EF, EKSF, EURATOM) Nr. 183/1999 af 25. januar 1999 om ændring af forordning (EF, Euratom, EKSF) nr. 840/95 om ændring af forordning (EØF, Euratom, EKSF) nr. 2290/77 om lønningsregulativ for Revisionsrettens medlemmer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 188B, stk. 8,
under henvisning til traktaten om oprettelse af Det Europæiske Kul- og Stålfællesskab, særlig artikel 45B, stk. 8,
under henvisning til traktaten om oprettelse af Det Europæiske Atomenergifællesskab, særlig artikel 160B, stk. 8, og
ud fra følgende betragtninger:
Det påhviler Rådet at fastsætte vederlag, godtgørelser og pensioner for Revisionsrettens formand og medlemmer;
Rådets forordning (EF, Euratom, EKSF) nr. 840/95 (1) har medført en ændring af bestemmelserne i forordning (EØF, Euratom, EKSF) nr. 2290/77 (2) vedrørende vederlag og overgangsgodtgørelser i forbindelse med udtræden af tjenesten; i førstnævnte forordnings artikel 2 fastsættes det, at de pensioner, der er opnået ret til på ikrafttrædelsesdatoen, ikke ændres ved forordningen;
Retten i Første Instans har i dom af 30. september 1998 i sag T-121/97 fundet ovennævnte forordnings artikel 2 retsstridig; forordning (EF, Euratom, EKSF) nr. 840/95 skal derfor ændres for at afhjælpe dette retsstridige forhold -
UDSTEDT FØLGENDE FORORDNING:
Artikel 1
I forordning (EØF, Euratom, EKSF) nr. 840/95 affattes artikel 2 således:
»Artikel 2
De pensioner, der er erhvervet ret til inden den 1. november 1993, ændres ikke ved denne forordning.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. januar 1999.

Labels: 0
9
15